Hotuba kuhusu athari za dawa za kulevya na jinsi ya kuepukana nazo

HOTUBA KUHUSU ATHARI ZA DAWA ZA KULEVYA NA JINSI YA KUEPUKANA NAZO


Mwalimu mkuu, naibu wa mwalimu mkuu, walimu wengine na wanafunzi hamjambo? Ningependa kumshukuru Maulana kwa kutuwezesha sisi kufika mahali hapa. Na pia nawashukuru nyinyi kwa kuitikia wito huu kwani mja haitikii wito bali huitikia aitiwalo.

Madhumuni amabayo yametukusanya hapa ni suala kuhusu athari za dawa za kulevya na jinsi vijana wanaweza kuepukana na madhara hayo. Kwanza, athari ni kama matatizo na kuepuka ni kama kujiondoa katika tatizo hilo.

Mojawapo ya athari  za dawa za kulevya ni kwamba yamesababisha maradhi kwa wingi sana. Maradhi haya ni kama vile saratani ya mapafu ambao ni ugonjwa sugu sana. Asilimia kubwa zaidi ya vijana wamekata kama dhidi ya ugonjwa huu kwani  wao hugundua kuwa wanaugua ugonjwa huu kama wakati ushayoyoma na pia hauna tiba.

Isitoshe, vijana wanapotumia mihadarati, wao hujiona kuwa wenye nguvu zaidi kuliko wengine. Vijana hawa wanapoenda shuleni, wao huanzisha vurugu kwa kuwachokoza wenzao. Mara huweza kutokea vita na kwa hivyo kijana huyu anayetumia mihadarati anaweza kuacha masomo.

Vijana wengi wanaotumia mihadarati huanza kufeli mitihani yao ovyoovyo. Mara nyingi wanafunzi hawa wanapozitumia hasaa wengi wao hawawi maakini darasani ili kuwasikiza walimu wao. Mara nyingi hupoteza wakati wao mwingi sana katika utumiaji wa dawa za kulevya. Pia , matumizi haya huweza kusababaisha wao kulala darasani kwa hivyo kuharibu elimu yao amabayo ni mustakabali wa maisha.

Mara nyingi kumesikika kuwa vijana wengi wameripotiwa katika vituo vya polisi kwa sababu ya wizi. Kesi hizi hutokea sana kwa vijana ambao wanatumia mihadarati . inasemekana kuwa vijana hawa hukosa hela za kununulia dawa hizi za kulevya  na kwa hivyo kujihusisha katika wizi ili wapate pesa za kuzinunua bila kujua kuwa pwagu hupata pwaguzi.

Aidha, vijana wengi wamefariki barabarani kwa sababu ya mihadarati. Wengi wao hunywa pombe na kuanza kufanya vituko vyao njiani. Hii husababisha wao kutoona vyema mbele wanakoenda na kwa hivyo huweza kugongwa na gari na kwa bahati mbaya kuiaga dunia.

Ni lazima kila kijana ajaribu iwezekanavyo ili kuepukana na madhara haya. Vijana wengi hutumia dawa hizi wanapokuwa bila shughuli yoyote ya kuwaweka wachangamke. Mojawapo ya njia ya kujiepusha ni kuchangamka katika michezo, uimbaji na shughuli zingine zozote ambazo ni muhimu.

Pia vijana inatakikana muepukana na makundi mabaya ambayo yanaweza kukusababishia wewe kujiunga nao ili kutenda maovu haya ya utumiaji wa mihadarati. Makundi haya mabaya mara nyingi huwakejeli wenzao na kwa sababu ya hivyo wao huona eti aibu na kisha kujiunga nao.

vilevile , kama umeathirika zaidi na mihadarati, unaweza kuenda hospitalini kutibiwa au kupata ushauri mwafaka kutoka kwa daktari. Unapopewa dawa za kuepukana na athari hizi, uweze kuzitumia na hali isipokuwa vyema, unaweza rudi hospitalini ili upate matibabu zaidi. Kwa hayo machache, nawashukuru sana kwa kunipa masikio yenu na Mola awabariki sana. Asanteni sana.